CELEX: 32020D1119
Language: da
Date: 2020-07-27 00:00:00
Title: Kommissionens gennemførelsesafgørelse (EU) 2020/1119 af 27. juli 2020 om forlængelse af den foranstaltning, som United Kingdom Health and Safety Executive har truffet med henblik på tilladelse til tilgængeliggørelse på markedet og udendørs anvendelse af det biocidholdige produkt Ficam D i overensstemmelse med Europa-Parlamentets og Rådets forordning (EU) nr. 528/2012 (meddelt under nummer C(2020) 4968) (Kun den engelske udgave er autentisk)

29.7.2020   
               
               
                  DA
               
               
                  Den Europæiske Unions Tidende
               
               
                  L 243/3
               
            
         KOMMISSIONENS GENNEMFØRELSESAFGØRELSE (EU) 2020/1119
         af 27. juli 2020
         om forlængelse af den foranstaltning, som United Kingdom Health and Safety Executive har truffet med henblik på tilladelse til tilgængeliggørelse på markedet og udendørs anvendelse af det biocidholdige produkt Ficam D i overensstemmelse med Europa-Parlamentets og Rådets forordning (EU) nr. 528/2012
         
            
               (meddelt under nummer C(2020) 4968)
            
         
         (Kun den engelske udgave er autentisk)
         EUROPA-KOMMISSIONEN HAR —
         Under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 55, stk. 1, tredje afsnit, sammenholdt med artikel 131 i aftale om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (2),
         ud fra følgende betragtninger:
         
                     (1)
                  
                  
                     Den 3. september 2019 vedtog United Kingdom Health and Safety Executive (»den kompetente myndighed«) i overensstemmelse med artikel 55, stk. 1, første afsnit, i forordning (EU) nr. 528/2012 en afgørelse om at tillade tilgængeliggørelse på markedet og udendørs anvendelse af det biocidholdige produkt Ficam D mod asiatiske gedehamses boer til den 1. marts 2020 (»foranstaltningen«). Den kompetente myndighed gav Kommissionen og de øvrige medlemsstaters kompetente myndigheder meddelelse om foranstaltningen og begrundelsen herfor, jf. artikel 55, stk. 1, andet afsnit, i nævnte forordning.
                  
               
                     (2)
                  
                  
                     I henhold til de oplysninger, som den kompetente myndighed har fremlagt, var foranstaltningen nødvendig for at beskytte dyr og miljøet, navnlig honningbier og andre nytteinsekter. Den asiatiske gedehams (Vespa velutina nigrithorax de Buysson, 1905) er opført som en invasiv ikkehjemmehørende art, som i Kommissionens gennemførelsesforordning (EU) 2016/1141 (3) anses for at være problematisk på EU-plan, da det på grundlag af tilgængelige videnskabelige oplysninger er sandsynligt, at den har en betydelig skadelig indvirkning på biodiversiteten eller de relaterede økosystemtjenester. Mere konkret er den asiatiske gedehams en trussel mod honningbier og andre nytteinsekter, som er bytte for den, idet den forstyrrer deres økologiske rolle.
                  
               
                     (3)
                  
                  
                     I henhold til artikel 17 i Europa-Parlamentets og Rådets forordning (EU) nr. 1143/2014 (4) skal medlemsstaterne hurtigt gennemføre udryddelsesforanstaltninger, når en listeopført art er konstateret på deres område på et tidligt stadium af invasionen.
                  
               
                     (4)
                  
                  
                     Ficam D er et strøpulver, som indeholder bendiocarb som et aktivstof, som er godkendt til anvendelse i biocidholdige produkter af produkttype 18 (insekticider, acaricider og produkter til bekæmpelse af andre leddyr) som defineret i bilag V til forordning (EU) nr. 528/2012. Ficam D blev godkendt under Det Forenede Kongeriges nationale biocidlovgivning og har været en central del af Det Forenede Kongeriges indsats for at behandle og bekæmpe asiatiske gedehamses boer. Tilladelsen til anvendelse af Ficam D under forordning (EU) nr. 528/2012 begrænsede dets anvendelse til indendørs brug på grund af potentielle bekymringer vedrørende miljøet ved udendørs brug.
                  
               
                     (5)
                  
                  
                     Den 28. januar 2020 modtog Kommissionen i overensstemmelse med artikel 55, stk. 1, tredje afsnit, i forordning (EU) nr. 528/2012 en begrundet anmodning fra den kompetente myndighed om forlængelse af foranstaltningen. Anmodningen blev fremsat på grundlag af bekymringen over, at honningbier og andre nytteinsekter kan bringes i fare af den asiatiske gedehams efter den 1. marts 2020, og under hensyntagen til at Ficam D er af afgørende betydning for at modvirke den fare, som den asiatiske gedehams udgør.
                  
               
                     (6)
                  
                  
                     Den kompetente myndighed har ledt efter andre måder at bekæmpe asiatiske gedehamses boer samt alternative måde at behandle boerne direkte, for eksempel med lokkemad. Der er dog stadig brug for tid til at teste og analysere andre måder for at bekræfte deres anvendelighed og effektivitet og finde det bedste alternativ til Ficam D.
                  
               
                     (7)
                  
                  
                     Ifølge den kompetente myndighed viser de indledende undersøgelser af de forskellige alternativer desuden fordele ved behandling af asiatiske gedehamses boer med Ficam D frem for andre alternativer. Behandlingen med Ficam D kræver ikke gentagen anvendelse og hindrer, at der frigives dronninger, som kan starte nye boer, den hidser ikke gedehamsene op, hvilket er vigtigt, navnlig når behandlingen foregår i beboede områder, og den kræver ikke gennemvædning af boerne, som det er tilfældet med væskebaserede produkter, hvilket ville opløse boerne og gøre det meget vanskeligt eller umuligt at foretage vigtige laboratorieanalyser, som f.eks. den genetiske analyse med henblik på at bestemme beslægtetheden mellem boer.
                  
               
                     (8)
                  
                  
                     Da manglende bekæmpelse af asiatiske gedehamse kan være farlig for honningbierne og andre nytteinsekter, og da der ikke kan dæmmes op for faren ved anvendelse af andre midler, bør det være muligt for den kompetente myndighed at forlænge foranstaltningen på visse betingelser.
                  
               
                     (9)
                  
                  
                     Eftersom foranstaltningen udløb den 2. marts 2020, bør denne afgørelse vedtages med tilbagevirkende kraft.
                  
               
                     (10)
                  
                  
                     Foranstaltningerne i denne afgørelse er i overensstemmelse med udtalelse fra Det Stående Udvalg for Biocidholdige Produkter —
                  
               VEDTAGET DENNE AFGØRELSE:
         
            Artikel 1
            United Kingdom Health and Safety Executive kan forlænge tilladelsen til tilgængeliggørelse på markedet og udendørs brug af det biocidholdige produkt Ficam D til slutningen af overgangsperioden i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, dog senest til den 3. september 2021, med undtagelse af Nordirland, for hvilket aftalen kan forlænges til den 3. september 2021, forudsat at det sikres, at produktet kun anvendes af certificerede brugere og under tilsyn af den kompetente myndighed.
         
         
            Artikel 2
            Denne afgørelse er rettet til Det Forenede Kongerige Storbritannien og Nordirland.
            Den anvendes fra den 2. marts 2020.
         
         
            Udfærdiget i Bruxelles, den 27. juli 2020.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EUT L 167 af 27.6.2012, s. 1.
         
            (2)  EUT L 29 af 31.1.2020, s. 7.
         
            (3)  Kommissionens gennemførelsesforordning (EU) 2016/1141 af 13. juli 2016 om vedtagelse af en liste over invasive ikkehjemmehørende arter, som anses for at være problematiske på EU-plan, i henhold til Europa-Parlamentets og Rådets forordning (EU) nr. 1143/2014 (EUT L 189 af 14.7.2016, s. 4).
         
            (4)  Europa-Parlamentets og Rådets forordning (EU) nr. 1143/2014 af 22. oktober 2014 om forebyggelse og håndtering af introduktion og spredning af invasive ikkehjemmehørende arter (EUT L 317 af 4.11.2014, s. 35).